
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Det Europæiske Kemikalieagentur for regnskabsåret 2022
(2023/2148(DEC))
Europa-Parlamentet,
–	der henviser til det endelige årsregnskab for Det Europæiske Kemikalieagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9-0267/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/ EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF[footnoteRef:4], særlig artikel 97, [4:  EUT L 396 af 30.12.2006, s. 1.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A‑90000/2024),
1.	meddeler den administrerende direktør for Det Europæiske Kemikalieagentur decharge for gennemførelsen af agenturets budget for regnskabsåret 2022/udsætter sin afgørelse om decharge til den administrerende direktør for Det Europæiske Kemikalieagentur for gennemførelsen af agenturets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Kemikalieagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Det Europæiske Kemikalieagentur for regnskabsåret 2022
(2023/2148(DEC))
Europa-Parlamentet,
–	der henviser til det endelige årsregnskab for Det Europæiske Kemikalieagentur for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10.2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til agenturet for gennemførelsen af budgettet for regnskabsåret 2022 (00000/2024 – C9‑0267/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EUT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/ EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF[footnoteRef:9], særlig artikel 97, [9:  EUT L 396 af 30.12.2006, s. 1.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A‑90000/2024),
1.	godkender afslutningen af regnskaberne for Det Europæiske Kemikalieagentur for regnskabsåret 2022 / udsætter afslutningen af regnskaberne for Det Europæiske Kemikalieagentur for regnskabsåret 2022;
2.	pålægger sin formand at sende denne afgørelse til den administrerende direktør for Det Europæiske Kemikalieagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Kemikalieagentur for regnskabsåret 2022
(2023/2148(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Kemikalieagentur for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelse fra Udvalget om Miljø, Folkesundhed og Fødevaresikkerhed,
–	der henviser til betænkning fra Budgetkontroludvalget (A‑90000/2024),
A.	der henviser til, at det endelige budget for Det Europæiske Kemikalieagentur ("agenturet") for regnskabsåret 2022 ifølge dets opgørelse over indtægter og udgifter[footnoteRef:11] var på 114 777 691 EUR, hvilket svarer til en stigning på 5,83 % sammenlignet med 2021; der henviser til, at agenturets budget hovedsagelig finansieres af to indtægtskilder, nemlig opkrævede gebyrer og bidrag fra Unionens almindelige budget; [11:  EUT C 453 af 29.3.2022, s. 39.] 

B.	der henviser til, at Revisionsretten i sin beretning om agenturets årsregnskab for regnskabsåret 2022 ("Revisionsrettens beretning") fastslår, at den har fået rimelig sikkerhed for, at agenturets årsregnskab er rigtigt, og at de underliggende transaktioner er lovlige og formelt rigtige;
C.	der henviser til, at der med hensyn til agenturets interne kontrolsystemer ikke blev indberettet nogen problemer, der nødvendiggjorde korrigerende foranstaltninger for 2022, og at der heller ikke er igangværende eller udestående korrigerende foranstaltninger fra tidligere års revisioner og vurderinger;
D.	der henviser til, at der med hensyn til agenturets interne kontrolsystemer ikke blev indberettet nogen problemer, der nødvendiggjorde korrigerende foranstaltninger for 2022, og at der heller ikke er igangværende eller udestående korrigerende foranstaltninger fra tidligere års revisioner og vurderinger;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en budgetgennemførelsesgrad i forpligtelsesbevillinger for det pågældende år på 98,61 %, hvilket svarer til et lille fald på 0,23 % i forhold til 2021, og at udnyttelsesgraden for betalingsbevillinger i det pågældende år var på 85,06 % svarende til et fald på 1,17 % i forhold til 2021;
2.	minder om, at agenturet finansieres gennem gebyrer betalt af industrien og af et EU-udligningsbidrag i overensstemmelse med forordning (EF) nr. 1907/2006, forordning (EF) nr. 1272/2008 og forordning (EU) nr. 528/2012; fremhæver, at der på grund af gebyrernes enkeltstående karakter og deres afhængighed af strategiske beslutninger truffet af aktørerne i den kemiske industri er stor usikkerhed med hensyn til deres størrelse og tidspunkt; insisterer på behovet for et forslag fra Kommissionen om at styrke forvaltningen af Det Europæiske Kemikalieagentur og øge bæredygtigheden af dets finansieringsmodel;
Performance
3.	bemærker, at agenturet gennemførte 93 % af arbejdsprogrammet og opnåede 151 af de 162 specifikke aktioner og output, der var planlagt for 2022, og at otte foranstaltninger stadig var i gang som planlagt; bemærker endvidere, at de tre "ikke afsluttede" aktioner ville have krævet medlemsstaternes bidrag, eller at arbejdsgangen var blevet nedprioriteret, eller at arbejdsgangen bliver nedprioriteret;
4.	bemærker, at agenturet fokuserede på at udføre sine kerneopgaver og på at støtte Kommissionen i at gennemføre sin kemikaliestrategi med bæredygtighed for øje i overensstemmelse med den retning, som bestyrelsen har fastlagt i den strategiske plan for 2019-2023 og i sin revision, der blev foretaget i 2021;
5.	henleder opmærksomheden på nogle af de udfordringer, som agenturet stod over for i 2022, herunder et ineffektivt godkendelsessystem, som blev konstateret i 2021, med et stigende antal ansøgninger om hexavalent chrom, der forventes at fortsætte ind i 2023, hvilket presser de videnskabelige udvalgs kapacitet til at afgive udtalelse og manglen på erfarne medlemmer; bemærker endvidere, at der også var et lavt antal udkast til vurderingsrapporter for biocidholdige aktivstoffer indgivet af medlemsstaterne, hvilket hindrer afslutningen af evalueringer inden udgangen af 2024 som fastsat i forordningen om biocidholdige produkter; fremhæver, at agenturet i overensstemmelse med handlingsplanen for aktive stoffer i de seneste år har gjort en indsats for at støtte medlemsstaterne i at gøre yderligere fremskridt;
Produktivitet og gevinster
6.	roser agenturet for dets strategi for effektivitetsgevinster, som søger at opnå merværdi gennem resultatbaseret forvaltning, og for udviklingen af nye værktøjer til støtte for planlægning og rapportering, som er mere brugervenlige, giver bedre rapporteringskapacitet og sparer tid for hele personalet; bemærker, at rapporteringsdimensionerne er blevet revideret for bedre at afspejle agenturets arbejdsprogram og muliggøre en bedre sammenkædning af agenturets og de enkelte medarbejderes mål;
7.	bemærker, at agenturet i 2022 også indledte en optimering af infrastrukturkapaciteten for at minimere eventuel overskydende kapacitet i IT-infrastrukturen, idet det fremgår af resultaterne fra andet halvår, at agenturet var i stand til at reducere brugen (både CPU, dvs. processorer og RAM, dvs. hukommelse) med ca. 25 %; glæder sig over bestræbelserne på optimering og opfordrer agenturet til at fortsætte sine bestræbelser i denne henseende;
8.	bemærker, at agenturet fortsat deler sin interne revisionsfunktion med EU's Agentur for Rumprogrammet (EUSPA, tidligere Det Europæiske GNSS-Agentur); bemærker, at agenturet og EFSA opretholder regelmæssige kontakter på arbejds- og ledelsesniveau, hvor samarbejdsmulighederne vurderes rutinemæssigt (ved at foretage en detaljeret gennemgang af arbejdsprogrammerne) og udnyttes;
9.	bemærker endvidere, at agenturet fortsatte sit strategiske samarbejde med EFSA om levering af dataformatet IUCLID som en tjeneste, der leveres fra dets cloudtjenester, for EFSA's arbejde i henhold til forordningen om plantebeskyttelsesmidler, og at der som følge heraf blev opnået stordriftsfordele ved at bygge videre på eksisterende IT-platforme;
Personalepolitik
10.	bemærker, at gennemførelsesgraden for stillingsfortegnelsen pr. 31. december 2022 var på 98,07 % med 458 midlertidigt ansatte ud af de 467 midlertidigt ansatte, som var godkendt i henhold til Unionens budget (samme antal godkendte stillinger som i 2021); bemærker, at 128 kontraktansatte, 48 vikarer, 5 konsulenter og 2 udstationerede nationale eksperter arbejdede for agenturet i 2022;
11.	glæder sig over, at agenturet har iværksat en handlingsplan for at gennemføre målene i sit charter om mangfoldighed og inklusion, der blev vedtaget i 2022, og som – blandt andre inklusionsforanstaltninger – har til formål at opnå kønsbalance i ledelsesgruppen; anerkender, at det tager tid at opnå resultater på dette område; bemærker imidlertid, at kønsbalancen i agenturets øverste ledelse og mellemledere er faldet en smule, idet 76 % af stillingerne er besat af mænd (82 % i 2021) og 24 % af kvinder (18 % i 2021); bemærker, at kønsbalancen i personalet samlet set er 261 mænd (45 %) og 317 kvinder (55 %);
12.	bemærker, at agenturet gjorde brug af mere intern mobilitet for at imødekomme de skiftende behov for videnskabelig og administrativ ekspertise i sit arbejde; bemærker, at dette gav mulighed for karriereforbedring og dermed bidrog til at motivere agenturets personale og opretholde en kultur med høj performance, løbende forbedring og reaktionsevne; glæder sig over, at agenturet for at motivere medarbejderne og opbygge færdigheder også indførte nye initiativer, herunder mentorordninger og coaching;
Forebyggelse og håndtering af interessekonflikter samt gennemsigtighed
13.	bemærker, at agenturet på grundlag af en grundig risikovurdering af sine aktiviteter har identificeret de processer og delprocesser, der kræver håndtering af interessekonflikter; bemærker endvidere, at procesejeren i alle disse processer foretager en gennemgang af de årlige interesseerklæringer, hver gang en opgave tildeles en medarbejder, mens dette for visse følsomme processer suppleres med en sagsspecifik erklæring fra medarbejderens side om, at der ikke foreligger interesse;
14.	glæder sig over, at agenturets politik vedrørende interessekonflikter efter fratrædelse senest blev revideret af bestyrelsen i juni 2023 for at forbedre praksis vedrørende interessekonflikter efter fratrædelse; bemærker, at de indførte ændringer styrker den systematiske overvågning af tidligere ansatte i agenturets overholdelse af forpligtelser efter fratrædelse i overensstemmelse med anbefalingerne fra Den Europæiske Revisionsret og dechargemyndighedens bemærkninger i de foregående år;
15.	noterer sig, at agenturet på sit websted offentliggør de møder, som dets øverste ledelse afholder med repræsentanter for interessegrupper;
16.	glæder sig over, at agenturet i 2022 indførte et nyt elektronisk værktøj til indsamling og revision af de årlige interesseerklæringer fra de eksterne eksperter, der bidrager til agenturets arbejde, og som giver yderligere sikkerhed for processen;
17.	bemærker med tilfredshed, at agenturets strategi for bekæmpelse af svig senest blev revideret af dets bestyrelse i december 2022 og fokuserer på at opretholde og videreudvikle agenturets kultur for bekæmpelse af svig og regelmæssigt revidere centrale politikker og procedurer; bemærker, at strategien styrker den interne mekanisme til bekæmpelse af korruption ved at præcisere rollerne og ansvarsområderne for forebyggelse af svig og de midler og ressourcer, der er involveret i bekæmpelsen af svig; glæder sig over, at hele agenturets personale deltog i en uddannelse i bekæmpelse af svig i 2022; bemærker med tilfredshed, at agenturet har indført retningslinjer for whistleblowere, således at agenturets ansatte kan underrette om enhver aktivitet, der strider mod offentlighedens interesse;
18.	minder om, at agenturets beslutningsprocesser er udformet med henblik på at være klare, åbne og sikre et afbalanceret resultat baseret på en begrundet videnskabelig tilgang; bemærker, at oplysninger om f.eks. agenturets og medlemsstaternes hensigter om at undersøge stoffer eller oprette dossierer er tilgængelige online, så virksomhederne har adgang til de data, de har brug for til at træffe oplyste forretningsbeslutninger; bemærker endvidere, at akkrediterede interessentorganisationer kan deltage i videnskabelige møder som observatører, medmindre fortrolige forretningsoplysninger kræver, at møderne holdes i en intern kreds; bemærker endvidere, at agenturets videnskabelige udvalgs overvejelser, udtalelser og konklusioner er optaget i udtalelser og referater, og at disse offentliggøres online;
Øvrige bemærkninger
19.	glæder sig over, at agenturet i 2022 vedtog en cybersikkerhedspolitik og gennemførte en risikovurdering for hele IT-området; bemærker endvidere, at agenturet har indført mulighed for biometrisk verifikation og forbedret synlighed for sikkerhedsoperationscentret samt gennemført failover-test mellem datacentre;
20.	bemærker med tilfredshed, at agenturet i 2022 tilsluttede sig pilotfasen med PPMT (Kommissionens værktøj til forvaltning af offentlige udbud) med henblik på at teste dette e-udbudsværktøj (inden det var færdigt i 2023); noterer sig, at agenturet allerede tidligere havde fået adgang til andre e-udbudsværktøjer såsom eTendering eller eSubmission, og at det sideløbende hermed i 2022 fornyede sit abonnement på Cloudia – Hansels e-indkøbsplatform (indkøbscentral for finske offentlige myndigheder), således at alle administrative indkøb, der gennemføres gennem Hansel, er fuldt digitaliserede;
21.	noterer sig, at ordningen for miljøledelse og miljørevision (EMAS) og agenturets 14001 certifikater blev fornyet med succes i 2022; bemærker med tilfredshed på baggrund af Revisionsrettens beretning, at myndigheden er blandt de agenturer, der udarbejder en årlig miljøredegørelse;
22.	fremhæver, at agenturet har fortsat sine bestræbelser på at udfase dyreforsøg i Europa i det omfang, det er muligt under de nuværende lovgivningsmæssige rammer; bemærker, at ECHA fremmer alternativer til dyreforsøg på tre måder: fokus på grupper af stoffer gennem en særskilt strategi, investering i internationale aktiviteter, der fremmer alternativer og nye tilgange, og ved at stille de data, agenturet ligger inde med, til rådighed; bemærker endvidere, at agenturet samarbejder med Kommissionen og andre interessenter om at støtte Kommissionen i udviklingen af en køreplan for fuld erstatning af dyreforsøg med kemikalier;
°
°	°
23.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af ...[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

